Innstegsstillinger er i Norge foreslått som en prøveordning for 300 tilsettingsforhold innenfor matematisk-naturvitenskapelige fag, teknologi, medisin, og odontologi. Forslag om å kopiere den amerikanske stillingsstrukturen har hver gang møtt betydelige innvendinger innen akademia og fra fagforeningene. Dagens Næringsliv har gitt støtte til innføringen av i Norge både på leder- og kommentarplass. Blant andre professor Kjetil Storesletten har over flere år argumentert offentlig for at er et helt nødvendig strukturelt grep for å heve kvaliteten på forskning i Norge. Professor Curt Rice mener derimot at innstegsstillinger er «en unorsk ordning» som «kan skape mer midlertidighet, heller enn mindre» og skade likestillingen i akademia; han beskriver innstegsstillinger som «en ordning der man kan risikere å miste jobben etter seks til åtte års ansettelse». Universitetsdirektør Gunn-Elin Aa. Bjørneboe mener at «de aller fleste ikke er særlig positive» til en slik ordning ved UiO.